Ամենայն հավանականությամբ, չերեւացող ուսադիրներով ավագը, չթաքցնելով դեմքի խորհրդավոր ժպիտը, տղամարդուն մեկնեց դատարանի՝ խուզարկություն կատարելու թույլտվությունը եւ քրեական գործ հարուցելու որոշումը: Կարգուկանոնի ջատագովներին, սակայն, տարօրինակ թվաց, որ միջահասակ անձնավորության վրա սարսափազդու թղթերն առանձնակի տպավորություն չթողեցին՝ նա ո՛չ այլայլվեց, ո՛չ էլ շփոթվեց: Ծանոթանալով ներկայացված փաստաթղթերին՝ ավարառուն եւս մեկ հարց տվեց. «Է՜, հետո՞: Դրսում եւս մի հսկա բեռնատարով այսպիսի ապրանք կա, կարող եք դուռը բացել եւ նայել, նոր է տեղ հասել», եւ Պուարոյի հետնորդներին մեկնեց իր փաստաթղթերը...